ཕྱི་ཟླ་༣པའི་ཚེས་༡༨ཉིན་སློབ་གྲྭའི་ནང་དགེ་སློབ་ཡོངས་ཀྱིས་མཉམ་འདུས་ངང་དཔྱིད་ཀའི་ཁྲོམ་འདུས་ལ་རོལ་མགོ་ཚུགས་པ་དང།སློབ་སྤྱིའི་དགོངས་པ་བཞིན་འདི་ལོ་སློབ་གྲྭའི་འཛིན་ཁང་གི་ཕྱི་ཚང་མ་རྩི་དཀར་གསར་པ་བཏང་ཡོད་པ་ལ་བརྟེན་ནས།སྔར་དང་མི་འདྲ་འདི་ལོའི་སློབ་གྲྭའི་རྐང་པོལ་རྩེད་ཐད་ཆེན་མོའི་ཐོག་ཁྲོམ་འདུས་ཚུགས་ཡོད་པ་ཡིན།སྐབས་དེར་སློབ་གྲྭའི་ལས་སློབ་ཙམ་མིན་པར་སློབ་ཕྲུག་ཚོས་ཀྱང་དཔུང་པ་མཉམ་བསྡེབས་ཀྱིས་ཁྲོམ་འདུས་དེ་སྐྱིད་སྣང་ལྡན་པ་ཞིག་བཟོས་ཡོད།སྐབས་དེར་སློབ་གྲྭའི་ནང་ཤེས་ཡོན་གྱི་རྭ་བ་གསར་པ་ཞིག་བསྐྲུན་ཐུབ་པ་བྱུང་ཡོད་པ་མ་ཟད།སློབ་མ་ཚོར་འབྲི་ཀློག་གི་ཤེས་ཡོན་ཙམ་མིན་པར་སློབ་མ་རང་ཚོས་ཁ་ལག་བཟོ་རྒྱུ་དང་།ཕྱི་མི་དང་འབྲེལ་བ་བྱ་རྒྱུ།རང་ཁ་རང་གསོའི་སྤྱི་ཚོགས་ཀྱི་ཁོར་ཡུག་ལ་མྱོང་གོམས་ཐུབ་པའི་ཤེས་ཡོན་གྱི་རིགས་མང་པོར་རྒྱུས་ལོན་ཐུབ་པ་ནི་ཧ་ཅང་བསྟོད་དུ་འོས་པའི་གནད་ཞིག་ལ་བྱུང་།ལྷག་པར་འདི་ནས་བྱུང་བའི་དངུལ་ཐོབ་རྣམས་སློབ་གྲྭའི་རྩེད་རིགས་ཚོགས་ཆུང་གི་རྩེད་ཆས་ཉོ་རྒྱུར་གཙོ་བོ་བྱས་པ་ཡིན།